kardosdrur/scandi-wiki huggingface dataset:
Øst-Telemark

Øst-Telemark er et distrikt i den østlige del af det indre Telemark fylke i Norge. Det omfatter de 6 kommuner Tinn, Hjartdal, Notodden, Bø, Sauherad og Nome. De to byer i området er Rjukan og Notodden. De øvre dele af distriktet indgik tidligere i Øvre Telemarkens fogderi, mens de nedre dele tidligere indgik i Nedre Telemarkens fogderi. Området har i alt 36.069 indbyggere (SSB 1. juli 2007) og et areal på 4.770 kvadratkilometer.

Administrative inddelinger 
 Tinn, Hjartdal, Notodden, Bø og Sauherad utgør retsområdet Øst-Telemark tingrett under Agder lagdømme. Nome kommune hører dog til Nedre Telemark tingrett i samme lagdømme.
 Hele distriktet udgør Øst-Telemark provsti under Agder og Telemark bispedømme i Den norske kirke.
 Tinn og Notodden er i regionsråd med Kongsbergregionen.
 Bø, Sauherad og Nome har et eget regionsråd..
 Hjartdal er i regionsråd med kommunene i Vest-Telemark..
 SSBs inddeling i handelsregioner svarer til disse kommuners regionsrådstilknytninger.

Eksterne henvisninger 

Distrikter i Norge
Telemark
Vest-Telemark

Vest-Telemark er et distrikt i den vestlige del av Telemark fylke i Norge. Det består af de 6 kommuner Vinje, Tokke, Seljord, Kviteseid, Fyresdal og Nissedal. Området har ingen byer og var tidligere en del af Øvre Telemarkens fogderi.

Distriktet har i alt 14.305 indbyggere (SSB 1. juli 2007) og et areal på 7.702 kvadratkilometer.

Administrative inddelinger 
 Distriktet udgør Vest-Telemark provsti under Agder og Telemark bispedømme i Den norske kirke.
 Distriktet udgør retsområdet Vest-Telemark tingrett under Agder lagdømme.
 Distriktet har et interkommunalt regionsrådsamarbejde, som også inkluderer Hjartdal kommune.
 Distriktet udgør handelsregionen Vest-Telemark sammen med Hjartdal (SSB).

Se også 
 Vest-Telemark

Distrikter i Norge
Telemark
Småsløjd

Småsløjd og tegning indgik ved skoleloven af 1958 i det nye fag formning, der nu som folkeskolefag hedder billedkunst.

Småsløjd var et fag for de mindste i skolen, indtil de i 5. klasse fik træsløjd. Småsløjd indførtes i skoler i slutningen af 1800-tallet sammen med »almindelig sløjd« og fortsatte visse steder helt frem til omkring 1970, vel at mærke under betegnelsen småsløjd, for fagets emner indgår stadig i skolerne, men inden for andre fag, dvs. billedkunst, sløjd m.fl.

Sløjdfædrene Aksel Mikkelsen og Anders Nielsen havde småsløjd på programmet på de to sløjdlærerskoler, og småsløjd indgik i uddannelsen til småbørnslærerinde.

Emner inden for småsløjd 
 lersløjd
 papirsløjd
 snorsløjd
 bastsløjd
 peddigrørsløjd
I begyndelsen af 1900-tallet var småbørns arbejde i sand også et af emnerne under småsløjd, og nogle skoler indførte endog sandborde til indendørs arbejde med sand.

Litteratur 
 Lærebog i Dansk Skolesløjd, Smaasløjdsystemet til Brug ved Undervisning og Selvarbejde. Udgivet af Dansk Sløjdlærerskole. København 1934. Redigeret af G.F. Krog Clausen m.fl.

Sløjd
Kulturteknik
Broer i Vest-Agder efter længde

I skemaet nedenfor findes broer i Vest-Agder i Agder fylke i Norge anført efter broens længde.

Se også 
 Broer i Vest-Agder

Agders geografi
Broer i Agder
Peter Ferdinand Funck

Peter Ferdinand Funck (født 1788, død 7. januar 1859) var en dansk violinist, dirigent og komponist.

Han var elev af Claus Schall og efterfulgte ham som leder af Det Kongelige Kapel. Han var nevø til violoncellisten Peder Schall (som selv var bror til Claus Schall) og bror til cellisten Frederik Christian Funck. Han debuterede som violinist kun 11 Aar gammel ved en koncert d. 8. marts 1800 og blev ansat i Kapellet i 1803.

Som violinsolist havde han tilsyneladende ikke det temperament, der kunne fænge publikum. I 1822 gav en koncert i København efter i flere år med offentlig understøttelse at have uddannet sig i udlandet, men han blev alligevel af anmelderne opfordret til at holde sig til komposition og måske direktion. I 1834 trak Claus Schall sig tilbage som leder af Det Kongelige Kapel, og af mange grunde udnævnte man ikke en afløser for ham. I stedet ansatte man 3 personer Johannes Frederik Frølich, Ivar Bredal og Peter Ferdinand Funck som (næsten sideordnede ledere). Dette 3-delte regimente varede til 1842, hvor Franz Glæser blev ansat som kapelmester. Dog fortsatte Funck som koncertmester (assistent) til 1849. Samtidig var han i Musikforeningens første tid i 5 Aar enedirigent, indtil han også der blev afløst af Glæser.

Som komponist huskes han ikke i dag, men han skrev bl.a. en koncertouverture, en violinkoncert og et balletdivertissement, Zephyr og Flora.

Kilder m.m. 
 Dansk biografisk Leksikon
 Om situationen med 3 (næsten) sideordnede ledere af Kapellet

Komponister fra Danmark
Violinister fra Danmark
Dirigenter fra Danmark
Danskere i 1800-tallet
Kongelige kapelmusici fra Danmark
Personer i Dansk Biografisk Leksikon
Broer i Vest-Agder

Broer i Vest-Agder i Agder fylke i Norge findes nedenfor i alfabetisk orden.

B 

Bakke bru
Bankebroa
Birkeland bru

C 

Christian Quartbroa

D 

Døle bru

F 
Feda bru
Fedafjorden bru

G 

Gamle Varoddbrua 
Geiderøybroa

K 

Kjevik bru
Kvarstein bru

L 

Lundsbrua

M 

Møll bru
Møska bru

N 

Nordsundbrua
Nye Varoddbrua

O 

Oddernesbroen

R 

Refsti bru

S 

Skarpeidbroa 
Skarvøybroene
Skjernøysundbrua 
Skogøysundbroa

V 

Varoddbrua
Vesterbrua

Se også 
Broer i Vest-Agder efter længde

Agders geografi
Broer i Agder
Brett Anderson

Brett Lewis Anderson (født 29. september 1967 i Haywards Heath, Sussex, England) er en engelsk sanger og musiker. 

Anderson var forsanger i gruppen Suede fra dannelsen i 1989 til splittelsen i 2003. Siden 2004 har han været forsanger i bandet The Tears, der dog p.t. er inaktive. Anderson udgav soloalbummet Brett Anderson den 26. marts 2007.

I teenageårene spillede Anderson guitar i flere garagebands, blandt andet The Pigs och Geoff. I sidstnævnte spillede Mat Osman, der senere blev Suedes bassist. Senere kom guitaristen Bernard Butler og trommeslageren Simon Gilbert til, og bandet udgiv sit første album i marts 1993.

Anderson havde i flere år et narkotikamisbrug.

Eksterne henvisninger 

 
 
 

Sangere fra England
Har spillet på Roskilde Festival
Søbjerg (Møn)

Søbjerg er en lokalitet, som ligger på den østlige side af Borre Mose og tilhører Nordfelt gods. Det er en bebyggelse bestående af et hus og et lille husmandssted med lidt dyrket jord. Desuden var der en meget markant ca. 20 m. høj og skarpt afgrænset grusbanke, heraf Søbjerg. Den er nu næsten er helt bortgravet og solgt som grus. Da der var sejlrende til Borre var her en landingsbro.

Lokaliteter på Møn
Sven Hansen Heidelberg

Sven Hansen Heidelberg (født 1. juni 1950) er fundraiser for Børnehjælpsdagen fra 2014 og forhenværende chef for Tivoli-Garden.

Sven Hansen Heidelberg var gennem en menneskealder leder af Tivoli-Garden i Tivoli, København. Samtidig er han den medarbejder, der har været længst tid i Tivoli, nemlig 47 år (40 års jubilæum i 2007, hvis man ikke medregner hans egen tid som garder).

Sven Hansen Heidelberg afsluttede realeksamen (Rådmandsgades Skole) i 1967 og var selv medlem af Tivoli-Garden fra 1962, hvor han spillede tromme og basun, og sluttede af på tambourmajor-posten som 16 årig. I sommersæsonen 1967 blev han ansat som intern postomdeler og aftenpiccolo i Tivoli. Tivoli-Gardens daværende chef, Kaptajn Qvist, ansatte Sven Hansen Heidelberg som deltidsassistent, og fra 1971 på fuld tid.

Sideløbende tog Sven en administrativ uddannelse ved Flyvevåbnet (1969) og gjorde her tjeneste som konstabel, kontraktansat ved Helikoptereskadrille 722 (1969-71). I 1973 blev den kun 23-årige Sven Hansen Heidelberg chef for Tivoli-Garden.

Sven Hansen Heidelberg har medvirket i utallige ugeblade (bl.a. Se&Hør) i forbindelse med Tivoli-Garden, dog primært under navnet Sven Hansen. Han har ligeledes rejst over det meste af verden med Tivoli-Garden og har haft stor indflydelse på et stort antal musikere i dansk musikliv.

Tilbage i 2005 modtog Sven Hansen Heidelberg en Pelikanpris, fordi han har givet blod 100 gange. Sven Hansen Heidelberg blev i 2010 udnævnt til ridder af dannebrog, og i 2013 modtog han Emil Holms Mindelegat i Koncerthuset i DR Byen.

Sven Hansen Heidelberg har været medlem af Kbh Vesterbro Rotary Klub fra 1996, præsident for samme i 2006, medlem af Copenhagen International Club fra 2008 og medlem af "Tivoli-Clubben af 1868" fra 2010. Sven blev tildelt Paul Harris Fellow æresbeviset i 2010.

Sven Hansen Heidelberg blev i januar 2014 afskediget fra Tivoli. Tivolis daværende musikchef Henrik Engelbrecht udtalte: "Sven har gjort meget for Tivoli-Garden gennem fire årtier. At være chef for noget gennem så lang tid er faktisk helt uhørt i sig selv. Når vi ikke ser Sven som den rigtige, er det fordi, vi skal have garden ind i en ny periode, siger han til Berlingske."  Familien var ikke enig i den fremlægning og betegnede fyringen som uværdig og respektløs. En underskriftindsamling blev sat i værk hvor 955 personer skrev under på en protest mod Tivolis opførsel.

Kilder 

Personer med tilknytning til Tivoli
Musikfolk fra Danmark
Personer i Kraks Blå Bog
Frederik Christian Funck

Frederik Christian Funck (30. august 1783 – 2. december 1866) var en dansk cellist og komponist. Han var bror til Peter Ferdinand Funck og nevø til Claus og Peder Schall.

Fra 10-årsalderen blev han undervist af morbroderen Peder Schall, der selv var en anerkendt cellist. 14 år gammel spillede Funck et solostykke ved en koncert arrangeret af Weyse d. 20. januar 1798. Året efter blev han ansat i Det Kongelige Kapel. I 1815 var han på koncertturne i Rusland, Finland og Sverige. Efter sin hjemkomst gav han fra 1817 ofte koncerter i København. Kritikken roste hans virtuositet, smukke, klare tone og mesterlige spil. I en anmeldelse fra 1821 hedder det, at "han har hævdet sit Ry som en udmærket Solospiller baade her, i Sverige og i Rusland, og at selv Mesteren Bernhard Romberg anerkjendte ham som en saadan".

I 1822 fik han et kongeligt rejsestipendium, og i 2 år og optrådte han som solist i Berlin, Wien, München, Paris osv. I Wien udførte han ved sin koncert d. 12. januar 1823 en af sine få kompositioner: Variationer for Violoncel med Kvartetakkompagnement. I 1831 besøgte han Norge, og 1849 kunne han fejre sit 50 års jubilæum som medlem af Kapellet. Han fortsatte som medlem af orkestret til 1857. Da var han 74 år og havde været ansat i Det Kongelige Kapel i 58 år. Sidste gang han optrådte som solist, var ved en koncert i Musikforeningen i 1852.

Komponister fra Danmark
Danskere i 1800-tallet
Cellister fra Danmark
Kongelige kapelmusici fra Danmark
Personer i Dansk Biografisk Leksikon
Berlingske Nyhedsmagasin

Berlingske Nyhedsmagasin var et dansk erhvervsmagasin, der blev udgivet af Berlingske Media. Magasinet, der udkom 40 fredage årligt, havde et oplag på 9.460 eksemplarer, men havde i samme periode 93.000 læsere.

Magasinet blev grundlagt i 1985 som Børsens Nyhedsmagasin og fik sit nuværende navn, da det blev overtaget af Berlingske i 2002, da den hidtidige ejer, Bonnier, havde offentliggjort, at man planlagde at nedlægge magasinet. Magasinet bragte analyser, nyheder og baggrundsstof om virksomheder, erhvervsledere og politik. Magasinet udkom årligt med et guldnummer helliget de største virksomheder i Danmark, ligesom man også kårede Danmarks mest magtfulde personer en gang årligt.

Magasinet blev fra og med december 2011 nedlagt som et separat magasin og er herefter en sektion i Berlingske kaldet Business, som ugentligt indstik og i avisens internetudgave. Det har i øvrigt samme indhold, som Berlingske Nyhedsmagasin havde.

Referencer

Eksterne henvisninger
 Berlingske Nyhedsmagasin
 Bibliotekscentralen;Nationale opgaver;Tilgang og afgang af tidsskrifter til Dansk artikelindeks

Etableret i 1985
Ophørt i 2011
Tidsskrifter fra Danmark
Berlingske Media
LeAnn Rimes

Margaret LeAnn Rimes, kendt som LeAnn Rimes, (født 28. august 1982 i Jackson, Mississippi) er en amerikansk sangskriver, sangerinde og skuespiller. Hun er dog bedst kendt inden for countrymusikken.

LeAnn er ofte blevet sammenlignet med Patsy Cline, som også er hendes store idol. Sangen Blue blev oprindeligt skrevet til Patsy Cline, men hun døde i 1963, inden hun nåede at indspille sangen. Blue er indspillet af flere forskellige, men uden den helt store succes.

LeAnn har lavet soundtracket til filmen Coyote Ugly.

Hun har været forlovet med danseren Dean Allen Sheremet.

Duet med Elvis 
I 2008 udgav RCA en CD med titlen Christmas Duets. Denne rummer en række af kendte julesange i Elvis Presleys fortolkning, men re-mixet, således at hvert nummer er ændret til en duet. På denne CD er "Here Comes Santa Claus" i en version, hvor Elvis synger duet med LeAnn Rimes.

Referencer 

Sangere fra USA
Countrymusikere
Pigelus

Pigelus er en fiktiv type mikroorganismer som (nogle) drenge i børnehavealderen og i de første skoleår mener, at piger har. Pigelus smitter gennem fysisk kontakt; særligt kys er farlige. 

Tilsvarende anvender pigerne betegnelsen drengelus.

Referencer

Eksterne henvisninger
 Sue Samuelson: The Cooties Complex

 

Børn
Sygdomme
Václav Havel Airport Prague

Václav Havel Airport Prague, Prague Václav Havel Airport eller Prague Airport (IATA: PRG, ICAO: LKPR), tidligere Prague Ruzyně International Airport, er Prags internationale lufthavn og Tjekkiets største. Den ligger blot 10 km fra byens centrum og er hjemsted for Czech Airlines.

Václav Havel Airport Prague åbnede 5. april 1937 og var i 2007 nået op på et passagertal på 12,4 millioner. Der er to aktive landingsbaner og en lukket, mens en ny er påbegyndt til planlagt ibrugtagning 2010. Der er fire terminaler: Nord 1 og 2 samt Syd 1 og 2. Nord-terminalerne bruges til almindelig rutetrafik, mens Syd-terminalerne bruges til specialtrafik (f.eks. VIP- og officielle besøg samt chartertrafik).

Flyselskaber og destinationer 
Byer der har direkte flyforbindelser til Václav Havel Airport Prague:

Eksterne henvisninger 
 Václav Havel Airport Pragues websted 

Lufthavne i Tjekkiet
Prag
Strahov-stadion

Strahov-stadion (tjekkisk: Velký strahovský stadion) er et stadion beliggende i Prag, Tjekkiet. Det er verdens næststørste sportsfacilitet med plads til omkring 220.000 tilskuere.

Strahov-stadion bliver nu om stunder primært brugt som spillested for store internationale musiknavne. Blandt de navne, der har optrådt her, er Rolling Stones, Pink Floyd og U2. Fodboldklubben Sparta Prag har træningsbaner på stadionarealet.

Historie 
I 1926 blev bygningen af et træbaseret stadion påbegyndt, men det blev allerede i 1932 erstattet af betontribuner. Yderligere byggearbejder fandt sted i 1948 og 1975. I starten blev det især brugt til store gymnastikopvisninger, og i kommunisttiden havde opvisningerne ud over at underholde befolkningen også til formål at udstille det tjekkoslovakiske folks prægtighed for omverdenen. Man betegnede de store stævner som Spartakiader.

Af andre idrætsgrene på Strahov-stadion kan nævnes motorsport, hvor løb blev afholdt til midt i 1960'erne. Desuden var stadionet i mange år hjemmebane for Tjekkoslovakiets fodboldlandshold.

Fremtid 
Der har gennem en del år været planer om at bevare og genopbygge stadionet. Overvejelserne går blandt andet på at gøre området til det 21. århundredes fritidsmekka. Prag havde søgt sommer-OL 2016, og området kunne have været bygget til olympisk landsby.

Fodnoter 

Idrætsanlæg i Tjekkiet
Prag
Altfløjte

En altfløjte eller G-fløjte er en type tværfløjte, altså et medlem af træblæserfamilien, der klinger en kvart under den almindelige tværfløjte. Den er hermed den første udvidelse i dybden til tværfløjten. Dens karakteristika er dens klare, bløde tone.

En altfløjtes rør er betydeligt tykkere og længere end tværfløjtens og dens muligheder dynamisk er væsentligt større i den dybe oktav. Det alternative navn G-fløjte angiver den toneart fløjten er stemt i, hvilket betyder det er et transponerende instrument. Hovedstykket kan både være lige og kurvet med henblik på at lette byrden for fløjtenisten, der har en betydeligt større vægt at bære længere væk fra sig ved håndtering af en altfløjte.

Udover at blive brugt i forskellige fløjteensembler og koncertensembler er altfløjter også populære i mange jazzgrupper, hvor det ofte er saxofonister, der spiller fløjten i specifikke passager.

Den embouchure, der kræves for at spille altfløjte, er nogenlunde magen til, hvad der benyttes ved almindelig tværfløjtespil, hvilket i modsætning til piccolofløjte gør det nemt for fløjtenister at spille G-fløjte. Dog er der nogle mindre forskelle: specielt at fingrene placeres længere fra hinanden og at fløjtens reaktionstid er længere end på en almindelig skal tages i betragtning.

Fløjter
Vesterbrua

Vesterbrua, også kaldt Gartnerløkka bro, er en vejbro på Europavej 18 i Kristiansand, Agder fylke i Norge. Broen er en kassebro af beton med 18 spænd, det største spænd er 46 meter. Broen er 679 meter lang og blev åbnet i 1980.

Se også 
 Liste over broer i Norge
 Liste over broer i Norge efter længde
 Gamle Vesterbroa

Broer i Agder
Agders geografi
Kristiansand
Basfløjte

En basfløjte er en type tværfløjte, der klinger én oktav under den almindelige fløjte. Basfløjten er tværfløjtens anden udvidelse i dybden efterfølgende altfløjten. Den er et transponerende instrument. Udformningen er oftest som et J, hvor hovedstykket er bøjet om for at være inden for fløjtenistens rækkevidde. Fløjten bruges næsten udelukkende i fløjteensembler, da dens gennemtrængelighed i for eksempel et symfoniorkester ikke er stor, men den derimod har fordele blandt andre fløjter, hvor den giver noget dybde og klangfarve. Inden for nyere tid er komponister begyndt at skrive soloværker for basfløjten. Heriblandt er Tristan Murails Ethers for solobasfløjte og mindre ensemble.

Fløjter
Gamle Vesterbroa

Gamle Vesterbroa ligger nedenfor den nye Vesterbrua. Broen blev bygget i 1938. Broen ligger i Kristiansand Kommune, Vest-Agder.

Broer i Agder
Kristiansand
Agders geografi
Syrinx (musikkomposition)

Syrinx er en komposition for solotværfløjte som Claude Debussy skrev i 1913. Det er en uundværlig del af en fløjtenists repertoire. Mange musikhistorikere mener, at Syrinx, som giver udøveren rigeligt med rum til fortolkning og indlevelse, spillede en vigtig rolle i udviklingen af solofløjtemusik i det tidlige 20. århundrede. Syrinx blev skrevet af Debussy uden taktstreger eller vejrtrækningstegn. Fløjtenisten Marcel Moyse tilføjede dem senere, og de fleste udgiver hans version.

Syrinx blev skrevet til det ufærdiggjorte skuespil Psyché af Gabriel Mourey. Det skulle opføres uden for scenen under skuespillet og hed "Flûte de Pan". Da en af Debussys Chansons de Bilitis allerede havde det navn, omdøbte han stykket og det fik dets endelige titel pga. myten om nymfen Syrinx, der lidenskabeligt blev forfulgt af Pan.

Stykket blev dediceret til fløjtenisten Louis Fleury.

Værker for fløjte
Udødelige skakproblem

Det udødelige skakproblem betegnes en skakopgave af Conrad Bayer (1828–1897), som første gang offentliggjordes den 16. august 1851 i Illustrirte Zeitung (Nr. 424, S. 160). I skaklitteratur ses også tidsskriftet The Era 1856 anført som kilde. 

Løsning:

1. Tb7 Dxb7
2. Lxg6+ Kxg6
3. Dg8+ Kxf5
4. Dg4+ Ke5
5. Dh5+ Tf5
6. f4+ Lxf4
7. Dxe2+ Lxe2
8. Te4+ dxe4
9. d4 mat

Hvid ofrer i løsningsforløbet alle sine officerer for til sidst at sætte den sorte konge mat midt på brættet.

Skakopgaven faldt i tidens smag, idet det fremkom i skakkens såkaldte romantiske epoke, hvor det gjaldt om at sætte mat ved hjælp af de størst mulige ofre for at vise "åndens magt over materien". Samme æstetiske kriterium førte til navngivningen af et par såkaldte "udødelige skakpartier" (se nedenfor). 

I dag anvendes denne problemopgave som benchmark for effektivitet af de algoritmer, som skakprogrammer anvender i søgning efter varianter, som fører til matsætning.

Se også 
 Udødelige parti – er et skakparti mellem Adolf Anderssen og Lionel Kieseritzky i 1851.
 Steinitz' udødelige parti – er et skakparti mellem Wilhelm Steinitz og Curt von Bardeleben i 1895.

Skakopgaver
Pensionistpartiet

Pensionistpartiet, grundlagt 1976, var et dansk politisk parti.

Partiet, der blev grundlagt af tidligere kioskejer Hans Hansen fra Rudkøbing, stillede kun op ved folketingsvalget i 1977, hvor det opnåede 26.889 stemmer, svarende til 0,9 procent. 

Partiet ser ud til at være blevet nedlagt i marts 1980 (eller juli 1978).

Kilder 
 Folketingets oversigt over opstillede partier siden 1915
 Nekrolog over Hans Hansen, Fyens Stiftstidende 9. marts 2006

Tidligere politiske partier i Danmark
Etableret i 1976
Alderdom
Æggesnaps

Æggesnaps er en dessert af rå æggeblomme og sukker, der piskes til det stivner. Blandingen bruges i mange kager. Æggesnaps kendes fra 	novellen En æggesnaps - og andre noveller af Tove Ditlevsen, men sikkert også tidligere, f.eks. kendes  Eggnog tilbage til slutningen af 1700-tallet.  Æggesnaps kaldes også røræg. - selvom røræg dog typisk bruges om en anden æggebaseret ret.

Referencer 

Desserter
Bijlmermeer

Bijlmermeer eller kort Bijlmer er et af kvartererne der danner Amsterdam Zuidoost ('Amsterdam sydøst') stadsdeel ("bydel") i Amsterdam, Holland. For mange mennesker refererer Bijlmer til hele Amsterdam Zuidoost som et pars pro toto. De andre kvarterer i Amsterdam Zuidoost er Gaasperdam, Bullewijk, Venserpolder og Driemond.

Efter El Al Flight 1862 styrtede ned i to bygninger i 1992 (hændelsen blev kendt som Bijlmerkatastrofen), hvilket i alt kostede 47 mennesker livet, blev det besluttet at kvarteret havde brug for positiv forandring. I årene efter er mange af højhusene blevet renoveret og enkelte er revet ned. Der er blevet bygget mere tæt-lavt byggeri for at tiltrække middel og højindkomstgrupper. Dette har dog ledt til protester fra de beboere som er blevet flyttet til andre steder.

Design 
Bijlmermeerkvarteret der huser tusindvis af mennesker blev designet som ét projekt og kvarteret består af mange næsten ens højhuse. Bijlmer blev designet med 2 niveauer trafik. Biler skulle køre på det øverste niveau som var hævet over det lavere niveaus fortove og cykelstier. Ideen var at det skulle fremme trafiksikkerhed. I de seneste år er man dog begyndt at flytte trafikken til samme niveau så fodgængere, cyklister og biler er ved siden af hinanden. Dette er gjort for at mindske det industrielle indtryk som noget af Bijlmers design har givet og ligeledes menes det, at de større samlede arealer vil mindske risikoen for overfald.

Bijlmer er forbundet meed Amsterdam Centraal og resten af det centrale Amsterdam via en metrolinje. Oostlijn (Østlinien) af Amsterdams metro hvor linje 53 og 54 kører til Bijlmer.

Amsterdam
Subnationale enheder i Nederlandene
Padderokplanter

Padderokplanterne (Equisetopsida) (synonym: Sphenopsida) er en klasse blandt karplanterne. Nyere undersøgelser af deres morfologi og molekylestruktur viser, at de er nært beslægtede med bregnerne.

Klassen har kun én overlevende slægt: Padderok (Equisetum), men der findes fossile rester, som viser, at der tidligere (f.eks. i kultiden) har været betydeligt flere grupper.

 †Calamitales
 Padderok-ordenen Equisetales
 †Sphenophyllales

Litteratur 

 M. Skytte-Christiansen: ''Bregner, mosser, laver", 1981, 

 
Palæozoikum
Padderok-ordenen

Padderok-ordenen (Equisetales) er en monotypisk orden med kun én familie, nemlig den nedennævnte. Se nærmere beskrivelse under slægten Padderok.

 Padderok-familien (Equisetaceae)

Padderokplanter
Planteordener